Z A P I S N I K
21. sjednice Vijeća Gradske četvrti Podsljeme,
održane 1. veljače 2023., u sjedištu Gradske četvrti Podsljeme, u Zagrebu, Šestinski trg 10 s početkom u 7,30 sati


NAZOČNI ČLANOVI VIJEĆA:
[bookmark: _Hlk96100843]Krešimir Kompesak, Pero Semren, Drago Boras, Ivan Laco,  Luka Maloča, Anita Matković, Tihomir Milovac, Damir Pavlek, Snježana Punjek i Reana Senjković-Svrčić,.

NENAZOČNI ČLANOVI VIJEĆA: Ana Večerin Novaković – ispričala se

OSTALI NAZOČNI: Goran Rogić - GU za mjesnu samoupravu, civilnu zaštitu i sigurnost
                                   
                                   

Predsjedava: Krešimir Kompesak, predsjednik Vijeća.

Predsjednik konstatira da je prisutno 10 članova Vijeća, što znači da Vijeće može pravovaljano odlučivati, te otvara 21. sjednicu Vijeća Gradske četvrti Podsljeme.

	Predsjednik Vijeća otvara raspravu o zapisniku 20. sjednice. Bez rasprave, jednoglasno je usvojen zapisnik 20. sjednice.

Na prijedlog predsjednika Vijeće jednoglasno utvrđuje slijedeći:



DNEVNI RED:
	

1.  Prijedlog Plana komunalnih aktivnosti Gradske četvrti Podsljeme u 2023.
      – donošenje  zaključka

2.  Pitanja, prijedlozi i obavijesti

	




Ad .  Prijedlog Plana komunalnih aktivnosti Gradske četvrti Podsljeme u 2023.

Predsjednik Vijeća objašnjava kako je Prijedlog plana izrađen na temelju želja i zahtjeva mjesnih odbora, građana, ravnatelja škola i vrtića te spremnih projekata i ishođenih građevinskih dozvola. Financijski prijenos iz prethodne godine je približno 226.000,00 €, što je gotovo 25% ukupno raspoloživog iznosa. 
Ističe kako je uvrštena i gradnja spomen obilježja poginulim braniteljima sa područja Mlinova, iako još nismo dobili obavijest kako je nadležno Povjerenstvo dalo svoju suglasnost. Također naglašava novi problem sa slaganjem plana, budući da se po novome traži da 50% sredstava ide u održavanje, što je po sadašnjim prioritetima i ishođenim dozvolama i suglasnostima nemoguće zadovoljiti. Ali ćemo pratiti tokom godine te kroz buduće rebalanse nastojati udovoljiti traženom kriteriju.
Budući da nije bilo daljnje rasprave, jednoglasno je donesen Plan komunalnih aktivnosti Gradske četvrti Podsljeme za 2023. Isti se nalazi u privitku ovog zapisnika.


Ad 2. Pitanja, prijedlozi i obavijesti

Luka Maloča ističe kako je dobio informaciju da je u tijeku postupak javne nabave za odabir izvođača za rušenje postojećeg objekta ambulante Gračani. Nakon toga uslijediti će postupak odabira izvođača za izgradnju novog objekta.
Vezano za Dom za starije i nemoćne u Markuševcu, u tijeku je ponovni postupak za unutarnje opremanje. Očekuje se otvaranje Doma u drugoj polovici ove godine.

Anita Matković pita da li je došla kakva informacija za sanaciju odrona u dijelu ulice Črna voda?
Goran Rogić odgovara kako je poslao direktan upit voditelju nadležnog odsjeka te će ju po dobivenom odgovoru telefonski obavijestiti.

Anita Matković smatra kako se autobusna stanica linije 227 u smjeru Grada treba izmjestiti bliže početku ulice Jazbina.
Predsjednik Vijeća odgovara kako su već obavljeni očevidi prijašnjih godina, ali zatražit će ponovni očevid, kako bi se utvrdilo postoje li tehnički uvjeti za uspostavu bližeg ugibališta.

Drago Boras upozorava kako na autobusnoj liniji Britanski trg-Mihaljevac, autobus koji dođe na Mihaljevac u 7:50 nema tramvaja narednih 20 minuta. Smatra kako treba uskladiti polaske u navedeno vrijeme. 


Sjednica je završena u 8:30 sati.



Zapisnik vodio:
Goran Rogić


[bookmark: _Hlk104212074]KLASA: 024-08/23-002/63
URBROJ: 251-13-11-2/002-23-2
Zagreb, 1. veljače 2023.

